ആൽഫ്രെഡ് ഡ്രെയ്ക്

അമേരിക്കൻ നടനും ഗായകനുമായിരുന്നു ആൽഫ്രെഡ് ഡ്രെയ്ക് (ഒക്ടോബർ 7, 1914 - ജൂലൈ 25, 1992). 1936-ൽ രംഗത്തുവന്ന ആൽ ഫ്രെഡ് അതേവർഷം അരങ്ങേറിയ വൈറ്റ് ഹോഴ്സ് ഇൻ എന്ന നാടകത്തിലൂടെ ശ്രദ്ധേയനായി. തുടർന്ന് 1937-ൽ ബേബസ് ഇൻ ആമ്സ് എന്ന നാടകത്തിലും അഭിനയിച്ചു. 1943 വരെ അനേകം നാടകങ്ങളിൽ അഭിനയിച്ചുവെങ്കിലും ഓക്ലഹോമ എന്ന നാടകത്തിലെ അഭിനയമാണ് ആൽഫ്രെഡിനെ പ്രശസ്തനാക്കിയത്. നല്ലൊരു ഗായകനുമായിരുന്നതിനാൽ പല സംഗീത നാടകങ്ങളിലും മുഖ്യതാരമായി. കിസ്മികാതെ (1948), കിസ്മെത് (1953) എന്നിവയാണ് പരക്കെ അറിയപ്പെട്ട മറ്റു രണ്ട് നാടകങ്ങൾ. 1964-ൽ പ്രസിദ്ധ സിനിമാതാരമായ റിച്ചാർഡ് ബർട്ടൻ ബ്രോഡ്വേയിൽ അവതരിപ്പിച്ച ഹാംലറ്റ് നാടകത്തിൽ ക്ളോഡിയസ്സായും പിറന്റലോ, വൈൽഡർ എന്നിവരുടെ നാടകങ്ങളിലെ മുഖ്യറോളുകളിലും അഭിനയിച്ചു. നാടകവേദിയിലെ സംഭാവനകളെ അടിസ്ഥാനമാക്കി 1990-ലെ സ്പെഷ്യൽ ടോണി അവാർഡ് ആൽഫ്രെഡിനു നൽകുകയുണ്ടായി.

 ജീവചരിത്രം 
ഇറ്റലിയിലെ ജെനോവയിലെ റെക്കോയിൽ നിന്ന് കുടിയേറിയ മാതാപിതാക്കളുടെ മകനായി ന്യൂയോർക്ക് നഗരത്തിൽ ആൽഫ്രഡ് കപുറോ എന്ന പേരിൽ ജനിച്ച ഡ്രേക്ക്, ബ്രൂക്ലിൻ കോളേജിൽ വിദ്യാർത്ഥിയായിരിക്കെയാണ് ബ്രോഡ്‌വേ നാടകവേദിയിൽ അഭിനയിച്ചുതുടങ്ങിയത്.

 മരണം 
1992 ജൂലൈ 25 ന് 77 വയസ്സുള്ളപ്പോൾ, ന്യൂയോർക്ക് നഗരത്തിൽ, അർബുദവുമായുള്ള ദീർഘനാളത്തെ പോരാട്ടത്തിനുശേഷം, ആൽഫ്രഡ് ഡ്രേക്ക് ഹൃദയാഘാതം മൂലം അന്തരിച്ചു. ഭാര്യ എസ്തർ, രണ്ട് പെൺമക്കളായ കാൻഡേസ് ഓൾംസ്റ്റെഡ്, സാമന്ത ഡ്രേക്ക്, രണ്ട് പേരക്കുട്ടികൾ എന്നിവർ മരണസമയത്ത് അദ്ദേഹത്തിന്റെ കൂടെയുണ്ടായിരുന്നു.Lambert, Bruce (July 26, 1992). "Alfred Drake, Baritone Star of 'Oklahoma!' and 'Kismet,' Dies at 77", The New York Times, . Retrieved March 24, 2016.

 പുറത്തേക്കുള്ള കണ്ണികൾ 
http://www.pbs.org/wnet/broadway/stars/drake_a.html 
http://www.imdb.com/name/nm0236848/
http://www.nytimes.com/1992/07/26/nyregion/alfred-drake-baritone-star-of-oklahoma-and-kismet-dies-at-77.html
http://www.answers.com/topic/alfred-drake

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ഗായകർ
വർഗ്ഗം:1914-ൽ ജനിച്ചവർ